Minu käest saad otse tellida mitmeid mu raamatuid. Selleks tuleb oma soovist kirjutada aadressil helikunnapas@gmail.com. Saadaval on:
Jõuluks koju- sari "Mõni õhtu romantikat" 5€ (+postikulu) Tähtajaline elu 2.osa 10€ (+postikulu)
Ütlemata sõnad 12€
Tähtajaline elu 1.osa 7,5€
Tristan 12€
Raamatukogust saad laenutada raamatut: Lõpupidu
Kui sa oled minu raamatut arvustanud, anna teada ja hea meelega lisan ka sinu arvustuse lingi siia! Tutvustavat infot minu raamatute kohta loe siit:
8. 2016.a detsembris ilmub noorteromaani "Tähtajaline elu" 2.osa
7. 2016a detsembris ilmus sarja "Mõni õhtu romantikat" 1.osa "Jõuluks koju" 6. 2016.a kevadel ilmus lummav noorteromaan "Ütlemata sõnad" Heli Künnapase neljas noorteromaan „Ütlemata sõnad“ jutustab loo 16-aastase Maria esimese armastuse keerulisest kujunemisest. Romaanis on palju segaseid tundeid ja ütlemata sõnu. Armastust ja selle puudumist... või liiga palju armastust. Eneseotsingute konarlikku rada on kujutatud põnevalt ja pinge ei vaibu teose lõpuni. Raamatu mitmekihilisus, hargnevad lood ja jutustamisvõtted aitavad näha ning mõista inimeste väliselt kummaliste tegude sügavamaid tagamaid. Teoses peegelduvad autori sügav inimesetundmine ja olulised inimeseks olemise väärtused.
23.05.2016 loe Naine24 lehelt katkendit raamatust "Ütlemata sõnad" 5. 2015.a kevadel ilmus USA-teemaline noorteromaan "Tähtajaline elu" 1.osa
Heli Künnapas´e kolmas noorsooromaan on esimene pool kaheosalisest teosest, mille peategelane Rebecca tegi õnnetu armastuse ja eneseotsingute tõttu otsuse minna aastaks Ameerikasse lapsehoidjaks. Suhted, võõras riigis hakkamasaamine, sõprus, reetmine – need on teemad, millega tal tuleb hakkama saada ning omad õppetunnid õppida. Kodumaale maha jäänud suhtekolnurk ei tee elu kuidagi lihtsamaks. 13.10.2015 arvas Margit Peterson, et see on mu raamatutest veel kõige parem ja haaravam
4. 2015.a jaanuaris ilmus eluline teos “Minu ilus elu maal“ Heli Künnapas (sünd. 1982) on Pärnumaalt Halinga vallast pärit kirjanik, kelle teostest on seni ilmunud noorsooromaanid “Lõpupidu” ja “Tristan” ning romaan “Homme on ka päev”. Koos elukaaslase Herlendiga on tal neli väikest last ning hobitalu, kus kasvavad lambad ja hobused ning sünnivad järgmised kirjatükid.
3. 2014.a augustis ilmus noorsooromaan “Tristan” Eliitkooli 11. klassi õpilase Miia arvates on tähtis olla parim kõiges, mida teed. Tema jaoks on kõige olulisem asi tantsimine. Ent see muutub, kui elu armastuse Taneliga tähistatud romantiline sõbrapäev lõpeb ettekavatsematult – rasedusega. Kuidas noored ootamatus olukorras hakkama saavad? Milliseid üllatavaid külgi näitavad neid ümbritsevad inimesed? Ja kas ootamatult Miia ellu ilmuv Steven muudab loo veel keerulisemaks või aitab selle hoopis lahendada?